paragraph_text: Giovanni Battista Guidotti (Bellagio, Lombardija, Kraljevina Italija, 30. siječnja 1902. – Bellagio, Lombardija, Italija, 2. srpnja 1994.) je bio talijanski vozač automobilističkih utrka. Godine 1930. pobijedio je na utrci Mille Miglia sa suvozačem Tazijom Nuvolarijem u bolidu Alfa Romeo 6C 1750 GS Spider.<small><ref> Mille Miglia 1930 Racing Sports Cars. Pristupljeno 9. listopada 2021.</small> Godine 1932. osvojio je drugo mjesto na utrci 24 sata Le Mansa, zajedno sa suvozačem Francom Corteseom u bolidu Alfa Romeo 8C 2300 LM.<small><ref> Le Mans 24 Hours 1932 Racing Sports Cars. Pristupljeno 9. listopada 2021.</small> U Formuli 1 je bio zamjenski vozač na dvije utrke 1950. i 1951., ali nikad nije nastupao.<small><ref> Gianbattista Guidotti - Involvement Stats F1. Pristupljeno 9. listopada 2021.</small> Godine 1947. na Velikoj nagradi Belgije na Spa-Francorchampsu, neprvenstvenoj utrci Formule 1, osvojio je treće mjesto, kada je dijelio bolid Alfa Romeo 158 s Carlom Feliceom Trossijem.<small><ref> 1947 VII Grand Prix de Belgique Stats F1. Pristupljeno 9. listopada 2021.</small>